تورکیه هوا یوللری نینگ ایککینچی شرکتی اناطولی جیت نینگ انقره – تاشکینت سفرینی عملگه آشیرگن ایلک اوچاغی اوزبیکستان نینگ پایتختی تاشکینتده طنطنه لی روشده کوتیب آلیندی.
تاشکینت قونلغه سیده طنطنه لی کوتیب آلینگن اناطولی جیت نینگ انقره – تاشکینت اوچاغی محلی وقت بیلن ساعت 04:10 تاشکینت قونلغه سیگه باریب قوندی.
اوزبیکستان ملکی هواچیلیک باشلیغی طاهر نظراوف، تاشکینت بویوک ایلچیسی اولگان بیکار و تورکیه هوا یوللری تاشکینت دفتری مسؤلی سلیم قهرمان اوچاق نینگ زینه پایه سی نینگ قاشیده فیته نی کیسدیلر.
بویوک ایلچی اولگان بیکار مطبوعاتگه بیرگن بیاناتده، انقره – تاشکینت اورته سیده گی اوچیشلرنینگ ایلک مرته عملگه آشیریلگن لیگینی و هفته بیر مرته بوله جگینی قید ایتیب کیلگوسیده اوزبیک هواچیلیک سکتوری نینگ هم بو خطده اوچیش گه باشلشینی کوتگن لیکلرینی تیلگه آلدی.
بیکار شو وقت ایککی اولکه نینگ هوا یوللری شرکتلری تامانیدن استانبول بیلن اوزبیکستان نینگ پایتختی تاشکینت، فرغانه، اورگنچ، سمرقند و بخارا شهرلری اورته سیده اوچیشلر عملگه آشیریلگن لیگینی معلوم قیلیب اناطولی جیت عملگه آشیرگن انقره – تاشکینت اوچیشلری بیلن ایککی اولکه اورته سیده هفته لیک اوچیشلرنینگ 61 گه ییتگن لیگینی تاکییدله دی.
حادثه پایتخت تاشکینت ده یوزبیرگن
